Bankkliënte van R180 miljoen beroofBankkliënte is in 2010 van meer as R180 miljoen beroof, het die Johannesburgse landdroshof Maandag gehoor. Die Sowetan berig dat die algemene bestuurder van die Suid-Afrikaanse bankrisiko-inligtingsentrum (Sabric), Susan Potgieter, getuig het dat dit ŉ styging is van R40 miljoen vanaf 2009. Sy sê in 2009 het 1500 bankkliënte klagtes ingedien oor uitvissing-slenters (phishing). Uitvissing-slenters is wanneer e-posse gestuur word om mense se gebruikersname, wagwoorde en kredietkaartbesonderhede te verkry deur hulle na replikas van banke of maatskappye se webtuistes te herlei. Potgieter het getuig in die saak teen vier mans wat daarvan beskuldig word dat hulle 10 Vodacom klënte uit sowat R380 000 bedrieg het. Mbokodana Khoza, Mbusi Bhengu, Gregory Oduore en Thabiso Gwebuza het dit glo gedoen deur SMS-kennisgewings te onderskep wat hulle toegang gegee het tot vertroulike inligting. Lees meer hier.